Bruidegom hoor vandag sy lot oor brand by trouplekJean en Lianné Greyling. Jean Greyling (28) ŉ bruidegom van Bloemfontein wat ŉ saal by ŉ landgoed aan die brand gesteek het nadat hulle sy troue gekanselleer het, sal Vrydag in die stad se landdroshof gevonnis word. Greyling het vroeër in die Bloemfonteinse landdroshof erken dat hy die brand op 27 Julie by die Emoya-landgoed buite Bloemfontein gestig het. Hy en sy vrou, Lianné Meyer-Bekker (nou Greyling), het die plek bespreek vir hul huwelikseremonie, maar die troue is die dag voor die tyd gekanselleer omdat hulle na bewering nie die deposito betaal het nie. Greyling en sy vrou het later in ŉ restaurant in Bloemfontein getrou. Lees ook: Bruidegom “jammer” oor brand by trouplek Bloem-bruidegom skuldig aan brandstigting Bruidegom brand trousaal af